Μπελαλακάγια

Η Μπελαλακάγια (ρωσ. Белалакая) είναι βουνό και κορυφή της δυτικής οροσειράς του Καυκάσου, στο έδαφος της Δημοκρατίας των Καρατσάι-Τσερκεσίων, που ανήκει στη Ρωσία. Το υψόμετρο της κυρίως κορυφής είναι 3.861 μέτρα πάνω από την επιφάνεια της θάλασσας. Οι γεωγραφικές συντεταγμένες της είναι 43°15′54″ Βόρειο πλάτος και 41°35′05″ Ανατολικό μήκος. Στα ανατολικά της υπάρχει η δευτερεύουσα κορυφή «Μικρή Μπελαλακάγια», με υψόμετρο 3.740 μέτρα. Σε απόσταση τριών χιλιομέτρων βρίσκεται το Κέντρο χειμερινών σπορ του Ντομπάι, στους πρόποδες του υψηλότερου βουνού της περιοχής, του Ντομπάι-Ούλγκεν (4.046 μέτρα), το οποίο υψώνεται απέναντι από τη Μπελαλακάγια. Τα βουνά αυτά ανήκουν στον λεγόμενο Μεγάλο Καύκασο και είναι μέρος της προστατευόμενης φυσικής περιοχής Τεμπερντίνσκι.

Στη γλώσσα Καρατσάι-Μπαλκάρ «μπελαλακάγια» σημαίνει «ακτινοβόλο βουνό», μια αναφορά στην παρουσία χαλαζία στις πλαγιές του. Κάποτε αποκαλείται και «Μάττερχορν του Καυκάσου» εξαιτίας του σχήματος της κορυφής του.[https://web.archive.org/web/20100326200314/http://www.baikaltours.de/kaukasus_berg.php «Bergparadies Kaukasus – Vom Dombaital bis zum Elbrus»

Παραπομπές

Εξωτερικοί σύνδεσμοι
 Φωτογραφίες

Κατηγορία:Οροσειρά του Καυκάσου
Κατηγορία:Βουνά της Ρωσίας